ตระเวนหาราเมนดึกๆ กินตามเคยได้ข้อมูลว่าร้านนี้เปิดถึงตี 2 พร้อมดิ่งตรงทันทีในซอยทองหล่อ 13 หรือ J Avanue นั่นเองครับ

  - Ikkousha Ramen // ร้านราเมนชื่อดังอันดับ 1 ในเรื่องซุปกระดูกหมูของเมือง Hakata ประเทศญี่ปุ่น มีให้เลือกหลายรสชาติทั้ง โชยุ, มิโสะ ในซุปกระดูกหมูพร้อมทีเด็ดสะดุดตาก็ดูจะเป็นท็อปปิ้งอย่าง "หมูแผ่" หมูชาชูชิ้นใหญ่ขนาดเท่าฝ่ามือเลยทีเดียวเป็นเอกลักษณ์ของทางร้านเลยครับ

  - บรรยากาศของ Ikkousha Ramen // ร้านดูภายนอกใหญ่ยาวอลังการณ์มาก แต่พอเข้าไปด้านในแล้วเล็กนะครับมีที่นั่งประมาณ 10 โต๊ะเอง จัดร้านสวยมีระเบียบและสะอาดมากๆ ข้าวของบนโต๊ะถูกจัดเรียงเรียบร้อยมากครับ มุมส่วนตัวก็มีชอบครับ

  - การบริการของ Ikkousha Ramen // พนักงานดีมากครับ สุภาพพูดเพราะมีความรู้เรื่องอาหารในร้านดี อาหารออกไว หน้าตาอาหารสวย  จุดนี้ดีครับ อาหารมาเหมือนในรูปดีครับ

  -คุณภาพของอาหารและราคาของ Ikkousha Ramen // สำหรับผมถือว่าไม่แพงครับ เพราะรสชาติของอาหารนั้นเข้าขั้นเลย ปริมาณก็ชามใหญ่ดี วันนี้ตามเคยผมมักจะจัดหนักด้วยการกิน 2 ชามตามมาตรฐานเวลามาร้านราเมน และด้วยทางร้านมีโปรโมชั่นเบียร์สดของ Asahi อยู่แล้วด้วยคือ ซื้อ 1 แถม 1 ราคา 150+ บาทเท่านั้น จัดเลยสิรออะไรมาในแก้วเย็นฉ่ำชื่อใจระหว่างรอราเมน

     ++ Miso Tonkotsu Ramen. ++ (ราคา 230+ บาท // ราเมนซุปกระดูหมูมิโสะ ชามแรกผมขอบอกเลยว่าผมผิดหวังนะ ธรรมดามากก เหมือนกินของฮะจิบังเป๊ะเลย ไม่แนะนำสำหรับชามนี้ คืออร่อยหนะอร่อย แต่กินฮะจิบังก็ได้ราคาถูกกว่า 1 ใน 3 เลย มีดีแค่หมูเท่านั้นที่อร่อยกว่า ส่วนเส้นอร่อยดีเหนียวนุ่มครับ

     ++ Ikkousha Tokusei Ramen. ++ (ราคา 270+ บาท) // ราเมนซิกเนเจอร์ของทางร้าน ซุปกระดูกหมูเข้มข้นมันกำลังดี อร่อยมากเลยครับผมชอบเส้นแข็งๆ ลวกมาได้ถูกใจ สั่งแบบเพิ่มไข่จะมาเป็นฟองๆ เลยแต่รสชาติธรรมดาครับสำหรับไข่ต้ม ทีเด็ดเห็นจะเป็นหมูแผ่ มันแผ่ล้นจานจริงๆ แผ่นใหญ่มาก (ประมาณ iphone 7) ต่อ 1 ชิ้น แต่บางเฉียบรสชาติไม่ว้าวนะ มันแต่มีเอกลักษณ์แค่ความใหญ่จริงๆ แต่รวมๆ ชามนี้ยอดเยี่ยมด้วยรสของน้ำซุปช่วยไว้ทั้งหมดเลยครับ

มื้อนี้หมดไปราว 700 กว่าบาทเพราะมีเซอร์วิสชาจถือว่าไม่แพงเกินไปนักกับปริมาณที่ได้รับออกมาอิ่มจุกเลยหละ 

  - มุมมอง Metto // ถือเป็นอีกร้านนึงที่คอราเมนที่ชื่นชอบซุปเข้มๆ ข้นๆ ควรมาโดนกันให้ได้ ดีตรงเปิดดึกถึงตีสอง LO.01.30 น. อาหารมีให้เลือกเยอะ ไปตอนดึกชิลมาก บรรยากาศสงบดี ส่วนตัวผมให้ไปอีก ก็อยากไปครับ

วันนี้สวัสดีครับ (03 May 2017)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2017 Metto All Rights Reserverd.